ജോസ്കുട്ടി പനയ്ക്കൽ

ലഘുചിത്രം
ജോസ്‍കുട്ടി പനയ്ക്കൽ മലയാള മനോരമയിലെ പിക്ചർ എഡിറ്ററും പ്രമുഖനായ ഒരു ഫോട്ടോ ജേണലിസ്റ്റുമാണ്. ഏറ്റവുമധികം വാർത്താചിത്രങ്ങൾ പകർത്തി ഇലക്ട്രോണിക് ഫോർമാറ്റിൽ ഫയൽ ചെയ്ത വ്യക്തി എന്ന നിലയിൽ തുടർച്ചയായ നാല് വർഷങ്ങളിൽ  യുണീക് ബുക് ഓഫ് റെക്കോർഡ്സ് ലിംകാ ബുക്ക് ഓഫ് റെക്കോർഡ്സ് (2010–2013)   എന്നിവയിൽ ഇടംപിടിച്ചിട്ടുണ്ട്.

 ജീവിതരേഖ 
കോട്ടയം ജില്ലയിലെ കപ്പാട്ട് ജോസഫിന്റെയും സിസിലിയുടെയും മകനായി ജനിച്ചു. ധനതത്വശാസ്ത്രത്തിൽ ബിരുദം നേടിയ ശേഷം മാസ് കമ്മ്യൂണിക്കേഷൻ ആൻഡ് ജേണലിസത്തിൽ ബിരുദാനന്തര ബിരുദവും കമ്പ്യൂട്ടർ ആപ്ലിക്കേഷനിൽ ബിരുദാനന്തര ഡിപ്ലോമയും കരസ്ഥമാക്കി. മലേഷ്യയിൽ വെച്ച് രാജ്യാന്തര പത്രസംഘടനയായ വാൻ ഇഫ്രയുടെ (WAN-IFRA) സ്പോർട്സ് ഫോട്ടോഗ്രാഫിയിൽ പ്രത്യേക പരിശീലനം നേടിയിട്ടുണ്ട്.

 ഔദ്യോഗിക ജീവിതം 
മലയാള മനോരമയിൽ പിക്ചർ എഡിറ്ററായി പ്രവർത്തിക്കുന്ന ഇദ്ദേഹം, കേരള പത്രപ്രവർത്തക യൂണിയൻ (KUWJ) തൃശൂർ ജില്ലാ ഘടകം ജോയിന്റ് സെക്രട്ടറി, സംസ്ഥാന നിർവാഹകസമിതി അംഗം എന്നീ നിലകളിൽ പ്രവർത്തിച്ചിട്ടുണ്ട്. ചൈനയിൽ നടന്ന ഏഷ്യൻ ഗെയിംസിലെ അനുഭവങ്ങൾ കോർത്തിണക്കി അദ്ദേഹം രചിച്ച പുസ്തകമാണ് കാണാപ്പുറം.

 പുരസ്കാരങ്ങൾ 
ഒട്ടേറെ ദേശീയ-രാജ്യാന്തര പുരസ്കാരങ്ങൾ ഇദ്ദേഹത്തിന് ലഭിച്ചിട്ടുണ്ട്:
 റെഡ് ഇങ്ക് (Red Ink) പുരസ്കാരം (2019) - മുംബൈ പ്രസ് ക്ലബ്ബ്.
 ജി.വി. രാജ സ്പോർട്സ് ഫോട്ടോഗ്രാഫി അവാർഡ് (2023).
 യൂണിസെഫ് (UNICEF) ഫോട്ടോഗ്രാഫി അവാർഡ് (2018).
 പ്രഥമ ഗഫൂർ മൂടാടി രാജ്യാന്തര ന്യൂസ് ഫോട്ടോ പുരസ്കാരം (2022)
 ലിംകാ ബുക്ക് ഓഫ് റെക്കോർഡ്സ് (2010, 2011, 2012, 2013).https://www.uniqueworldrecords.com/records/posts/most-news-images-shot-by-an-individual
 യുണീക് ബുക്ക് ഓഫ് വേൾഡ് റെക്കോർഡ്സ് (2014).
 കേരള സ്പോർട്സ് കൗൺസിൽ പുരസ്കാരം https://www.manoramaonline.com/sports/other-sports/2023/05/10/kerala-sports-council-award-for-josekutty-panackal.html

അവലംബം

3. https://www.youtube.com/watch?v=DKZI_QK8x44 

വർഗ്ഗം:നിശ്ചലചിത്ര ഛായാഗ്രാഹകർ
വർഗ്ഗം:മാധ്യമ പ്രവർത്തകർ
വർഗ്ഗം:കേരളത്തിലെ മാധ്യമ പ്രവർത്തകർ
വർഗ്ഗം:മലയാളി മാധ്യമ പ്രവർത്തകർ